|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  |  |
|  |  |
|  | ***ΣΧΕΔΙΟ ΔΡΑΣΗΣ***  ***της Σχολικής Μονάδας*** |
|  | dexiotites |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ 21+:**  [**http://iep.edu.gr/el/psifiako-apothetirio/skill-labs**](http://iep.edu.gr/el/psifiako-apothetirio/skill-labs) |
|  |  |
|  |  |
|  |  |
|  |  |
|  |  |

|  |  |
| --- | --- |
| dexiotites | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ**  **ΝΗΠΙΑΓΩΓΕΙΟΥ ΑΡΕΟΠΟΛΗΣ**  **ΣΧΟΛΙΚΟ ΕΤΟΣ 2021 - 2022** |
| **Σχολική μονάδα** | **Νηπιαγωγείο Αρεόπολης** |
| **Αριθμός τμημάτων** | **2** |
| **Αριθμός μαθητών/μαθητριών σχολικής μονάδας** | **31** |
| **Αριθμός εκπαιδευτικών σχολικής μονάδας** | **3** |
| **Αριθμός εκπαιδευτικών που συμμετέχουν στα Εργαστήρια δεξιοτήτων** | **3** |

|  |  |  |  |
| --- | --- | --- | --- |
| **Ζω καλύτερα – Ευ Ζην** | **Φροντίζω το Περιβάλλον** | **Ενδιαφέρομαι και Ενεργώ - *Κοινωνική Συναίσθηση και Ευθύνη*** | **Δημιουργώ και Καινοτομώ – *Δημιουργική Σκέψη και Πρωτοβουλία*** |
| Ζω καλύτερα – Ευ Ζην | Φροντίζω το Περιβάλλον – Περιβάλλον | Ενδιαφέρομαι και Ενεργώ - Κοινωνική Συναίσθηση και Ευθύνη | Δημιουργώ και Καινοτομώ – Δημιουργική Σκέψη και Πρωτοβουλία |
| *1. ΥΓΕΙΑ: Διατροφή - Αυτομέριμνα, Οδική Ασφάλεια* | *1. Οικολογία - Παγκόσμια και τοπική Φυσική κληρονομιά* | *1. Ανθρώπινα δικαιώματα* | *1. STEM/ Εκπαιδευτική Ρομποτική* |
| *2. Ψυχική και Συναισθηματική Υγεία - Πρόληψη* | *2. Κλιματική αλλαγή - Φυσικές Καταστροφές, Πολιτική προστασία* | *2. Εθελοντισμός διαμεσολάβηση* | *2. Επιχειρηματικότητα- Αγωγή Σταδιοδρομίας- Γνωριμία με επαγγέλματα* |
| *3. Γνωρίζω το σώμα μου - Σεξουαλική Διαπαιδαγώγηση* | *3. Παγκόσμια και τοπική Πολιτιστική κληρονομιά* | *3. Συμπερίληψη: Αλληλοσεβασμός, διαφορετικότητα* |  |
|  |  |  |  |

|  |
| --- |
| **Βασικός προσανατολισμός του ετήσιου Σχεδίου Δράσης** |

|  |  |
| --- | --- |
| **Το όραμά μας** | Η καλλιέργεια των δεξιοτήτων του 21ου αιώνα, η ενσωμάτωση σύγχρονων παιδαγωγικών μεθόδων και τεχνικών όπως οι ομαδοσυνεργατικές, διερευνητικές και καινοτόμες, η ανταπόκριση στις μαθησιακές ανάγκες και στα ενδιαφέροντα των μαθητών. |
| **Στόχοι της σχολικής μονάδας σε σχέση με τις τοπικές και ενδοσχολικές ανάγκες** | * Η απόκτηση γνώσης και η καλλιέργεια δεξιοτήτων του 21ου αιώνα. * Η ανάπτυξη κριτικής σκέψης και η ενθάρρυνση της δημιουργικότητας των μαθητών. * Η καλλιέργεια δεξιοτήτων ζωής όπως η ενσυναίσθηση, η ευαισθησία, η υπευθυνότητα και η προσαρμοστικότητα. * Η καλλιέργεια δεξιοτήτων του νου, στρατηγική και πλάγια σκέψη, αναλυτική, διερευνητική, και πρωτότυπη, μέσω κατασκευών, παιχνιδιών, εφαρμογών, ρουτινών σκέψης, αναστοχασμού και επίλυσης προβλημάτων. |
| **Ο ΠΡΟΓΡΑΜΜΑΤΙΣΜΟΣ ΤΩΝ ΕΡΓΑΣΤΗΡΙΩΝ ΑΝΑ ΘΕΜΑΤΙΚΗ ΕΝΟΤΗΤΑ** | |
|  | Ο σύλλογος διδασκόντων, ομόφωνα αποφασίζει: |
| **ως προς τη Θεματική Ενότητα**  **Ζω καλύτερα – Ευ Ζην**  **Ζω καλύτερα- Ευ ζην** | **ΥΠΟΕΝΟΤΗΤΑ**: ΥΓΕΙΑ: ΔΙΑΤΡΟΦΗ-ΑΥΤΟΜΕΡΙΜΝΑ  **ΤΙΤΛΟΣ ΠΡΟΓΡΑΜΜΑΤΟΣ**: « Είμαστε ό,τι τρώμε »  **ΔΙΑΡΚΕΙΑ ΥΛΟΠΟΙΗΣΗΣ:** 5 εβδομάδες    **ΠΕΡΙΟΔΟΣ ΥΛΟΠΟΙΗΣΗΣ:** Οκτώβριος – Νοέμβριος 2021  Βασικός σκοπός του εργαστηρίου είναι η ευαισθητοποίηση των μαθητών ως προς την υιοθέτηση υγιεινών διατροφικών συνηθειών. Ανιχνεύουμε τις πρότερες γνώσεις των μαθητών σχετικά με την υγιεινή διατροφή. Διαβάζουμε σχετικά βιβλία (π.χ. Το φαγητό δεν είναι μόνο για να χορταίνουμε) και γνωρίζουμε τις υγιεινές τροφές, πως πρέπει να τρώμε και με ποια συχνότητα. Επιλέγουμε το πλαίσιο μιας ισορροπημένης διατροφής μέσα από τη Πυραμίδα της Μεσογειακής Διατροφής. Αναγνωρίζουμε τις ανθυγιεινές τροφές, αυτές με τα συντηρητικά και την επιπλέον ζάχαρη, ενθαρρύνουμε την επιλογή τροφίμων με υψηλή διατροφική αξία. Συνειδητοποιούμε τη σημαντικότητα της διατροφής στη συνολική μας υγεία και της επιλογής τροφίμων με υψηλή διατροφική αξία. Παρακολουθούμε εκπαιδευτικά βίντεο και μαθαίνουμε το ‘’ Τραγούδι της υγιεινής διατροφής’’ , φτιάχνουμε ατομικά την πυραμίδα της μεσογειακής διατροφής. |
| **ως προς τη Θεματική Ενότητα**  Φροντίζω το Περιβάλλον – Περιβάλλον  **Φροντίζω το Περιβάλλον** | **ΥΠΟΕΝΟΤΗΤΑ:** ΟΙΚΟΛΟΓΙΑ - ΠΑΓΚΟΣΜΙΑ ΚΑΙ ΤΟΠΙΚΗ ΦΥΣΙΚΗ ΚΛΗΡΟΝΟΜΙΑ    **ΤΙΤΛΟΣ ΠΡΟΓΡΑΜΜΑΤΟΣ**: « Το καλύτερο σκουπίδι είναι αυτό που δεν δημιουργήθηκε ποτέ »  **ΔΙΑΡΚΕΙΑ ΥΛΟΠΟΙΗΣΗΣ:** 5 εβδομάδες  **ΠΕΡΙΟΔΟΣ ΥΛΟΠΟΙΗΣΗΣ:** Δεκέμβριος 2021 – Ιανουάριος 2022  Βασικός σκοπός του εργαστηρίου είναι η ευαισθητοποίηση, η εκπαίδευση και η θετική στάση των νηπίων σε θέματα που αφορούν την προστασία του περιβάλλοντος και τη σημασία – αναγκαιότητα της ανακύκλωσης και διαχείρισης των απορριμμάτων στην εποχή μας. Στόχος του εργαστηρίου είναι η καλλιέργεια οικολογικής συνείδησης και υπευθυνότητας απέναντι στην προστασία του περιβάλλοντος, να γίνει η ανακύκλωση καθημερινή επιλογή και στάση ζωής. Μέσα από βιωματικές δραστηριότητες οι μαθητές θα κατανοήσουν πόσο η ανακύκλωση βοηθά στην προστασία του περιβάλλοντος από χημικές και επικίνδυνες ουσίες που μπορεί να διαφύγουν στην ατμόσφαιρα, στο νερό και στο έδαφος από απορρίμματα που δεν τα έχουμε διαχειριστεί σωστά, ουσίες που μπορεί να  εισέλθουν στην τροφική αλυσίδα και να δημιουργήσουν πολύ σοβαρά προβλήματα τόσο στα ζώα όσο και στον άνθρωπο. Θα διαβάσουμε και θα μάθουμε τι είναι ανακύκλωση, τι μπορούμε να ανακυκλώσουμε και που, ποια είναι τα στάδια της ανακύκλωσης, θα προβληματιστούμε και θα πειραματιστούμε δημιουργώντας αφίσες, κατασκευές από ανακυκλώσιμα υλικά καθώς και τη ‘’γωνιά της ανακύκλωσης’’ στην τάξη μας. |
| **ως προς τη Θεματική Ενότητα**  Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | **ΥΠΟΕΝΟΤΗΤΑ:** ΑΝΘΡΩΠΙΝΑ ΔΙΚΑΙΩΜΑΤΑ    **ΤΙΤΛΟΣ ΠΡΟΓΡΑΜΜΑΤΟΣ**: « Εγώ, εσύ… ίδιοι αλλά διαφορετικοί »  **ΔΙΑΡΚΕΙΑ ΥΛΟΠΟΙΗΣΗΣ:** 5 εβδομάδες  **ΠΕΡΙΟΔΟΣ ΥΛΟΠΟΙΗΣΗΣ:** Φεβρουάριος – Μάρτιος 2022    Βασικός σκοπός του εργαστηρίου είναι το σχολείο να συνεισφέρει ουσιωδώς στην διαμόρφωση δημοκρατικής κοινότητας χωρίς αποκλεισμούς από την νηπιακή κιόλας ηλικία, όπου μπορούν να εκφράζονται ελεύθερα οι διαφορετικές απόψεις και να ακούγονται όλες οι φωνές, επιζητώντας την κοινωνική συνοχή και γιορτάζοντας την ποικιλομορφία. Κάθε μαθητής πρέπει να νιώθει ότι έχει αξία, ότι τον σέβονται, πρέπει να αναγνωρίσει και να αποδεχτεί ότι καθένας έχει διαφορετικά ενδιαφέροντα, συνήθειες, επιθυμίες, φιλοδοξίες, ικανότητες και ανάγκες, ότι έχει ομοιότητες και διαφορές στο βαθμό και στο ρυθμό αλλαγής σε σχέση με τους άλλους, ότι προέρχεται από διαφορετικό οικογενειακό περιβάλλον, στοιχεία τα οποία πρέπει να γίνουν αποδεκτά και σεβαστά από την ομάδα του σχολείου. Αυτό θα επιτευχθεί μέσα από δραστηριότητες κατά τις οποίες το κάθε παιδί θα αναδείξει τη μοναδικότητά του, θα αναγνωρίσει και θα σεβαστεί τις διαφορετικές ικανότητες και δυνατότητες των συμμαθητών του. |
| **ως προς τη Θεματική Ενότητα**  Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** | **ΥΠΟΕΝΟΤΗΤΑ:** STEAM – ΕΚΠΑΙΔΕΥΤΙΚΗ ΡΟΜΠΟΤΙΚΗ    **ΤΙΤΛΟΣ ΠΡΟΓΡΑΜΜΑΤΟΣ**: « Ο ακατανίκητος αέρας »  **ΔΙΑΡΚΕΙΑ ΥΛΟΠΟΙΗΣΗΣ:** 5 εβδομάδες  **ΠΕΡΙΟΔΟΣ ΥΛΟΠΟΙΗΣΗΣ:** Απρίλιος – Μάιος 2022  Βασικός σκοπός του εργαστηρίου είναι η καλλιέργεια δεξιοτήτων του 21ου αιώνα μέσα από τις φυσικές επιστήμες, την τεχνολογία, τη μηχανική, τις τέχνες και τα μαθηματικά.  Οι μαθητές θα γνωρίσουν τον αέρα σαν ένα φυσικό φαινόμενο, τις ιδιότητές του όπως: δεν μπορούμε να τον δούμε, δεν μπορούμε να τον πιάσουμε, μπορούμε να τον νιώσουμε, έχει βάρος, κίνηση, αντίσταση, περιέχει νερό, δεν μπορούμε να ζήσουμε χωρίς αέρα. Θα προβληματιστούν πάνω στα χαρακτηριστικά του αέρα και θα συνεργαστούν για την επίλυση προβλημάτων. Θα διατυπώσουν προβληματισμούς, θα κάνουν υποθέσεις, θα πειραματιστούν, θα συλλέξουν δεδομένα, θα αναλύσουν τα αποτελέσματα και θα τα συζητήσουν στην ομάδα. Μέσα από δραστηριότητες διερευνητικής μάθησης και πειράματα ( με μπαλόνια, με ποτήρια, με ανεμοδείκτες) θα οδηγηθούν σε χρήσιμα συμπεράσματα π.χ. ο ζεστός αέρας ανεβαίνει προς τα πάνω ενώ ο κρύος κατεβαίνει προς τα κάτω. |